Денис Левертов
Свой стил

Превод от английски: Николай Попов, —

chitanka.info

В съботния ден, на улицата

с притихналите магазини и затворените складове,

Адам беднякът, докато полицая го претърсва,

повдига устна с две ръце

и висналите си мустаци,

за преглед да разкрие и конските си зъби.

За него нищо не е ново и той не се страхува.

Такъв е този свят. Както творецът

своя мир разкрива с един замах на четката

или с игривата каденца на кларнета над басовите звуци на оркестъра,

така и той се изявява

чрез дързост и презрение.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.